

LĒMUMS

Ādažos, Ādažu novadā

2025. gada 27. februārī **Nr.** **54**

**Par biedrības “Zaļi Ādaži”** **iniciatīvu projektu “Nodarbības fiziskās un emocionālās labsajūtas uzlabošanai”**

Ādažu novada pašvaldības dome izskatīja biedrības “Zaļi Ādaži” (reģ. Nr. 50008261721, juridiskā adrese: Ozolu iela 3, Ādaži, Ādažu novads, LV-2164, (turpmāk - Iesniedzējs)) 2024. gada 28. decembra (reģ. Nr. ĀNP/1-11-1/24/7049) projekta pieteikumu “Nodarbības fiziskās un emocionālās labsajūtas uzlabošanai” (turpmāk – Projekts) finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums).

Projekta mērķis ir izglītot Ādažu novada iedzīvotājus par iespējām savas emocionālās un fiziskās labsajūtas uzlabošanā un veicināt veselīgu dzīvesveidu, fizisko aktivitāti, savstarpējo komunikāciju, sabiedrības integrāciju un kvalitatīvu brīvā laika pavadīšanu. Projekta primārā mērķauditorija ir Ādažu novada iedzīvotāji, dalībnieku skaits vienā nodarbībā līdz 20 dalībniekiem.

Projekta ietvaros plānotas 13 nodarbības. Nodarbības notiks Ādažu novada PII “Strautiņš” telpās. Projekts norisināsies no 10.03.2025.-10.01.2026.

Projekta kopējais finansējums ir 2384,40 *euro* (t.sk. pašvaldības finansējums 1999,20 *euro* un rīkotāja finansējums 385,20 *euro*). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| Nr. | Izmaksu nosaukums | Vienību skaits | Vienības cena (EUR) | KOPĀ (EUR) | Pašu un cits finansējums (EUR) | Pašvaldības līdzfinansējums (EUR) |
| 1. | Atlīdzība speciālistam (Cigun instruktoram) par nodarbības Cigun daļu - 60 minūtes (izejot no cenas 65 eur/60 min) | 12 | 65 | 780 | 0 | 780 |
| 2. | Atlīdzība lektoram par nodarbības lekciju daļu - 60 minūtes (izejot no cenas 101,6 eur/60 min) | 12 | 101,6 | 1219,2 | 0 | 1219,2 |
| 3. | Telpu noma 1 nodarbībai | 12 | 12,1 | 145,2 | 145,2 | 0 |
| 4. | “Tējas pauze” ar veselīgām uzkodām | 12 | 20 | 240 | 240 | 0 |
| 5. | Pašieguldījums bez apmaksas: 5.1.Kancelejas preces. 5.2.Asociatīvās kartiņas.  5.3.Zvanu komplekts relaksācijas praksei. 5.4.Tāfele 5.5.Tumbiņa mūzikas atskaņošanai. 5.6.Transporta izdevumi.  5.7.Dators videomateriāliem un mūzikas atskaņošanai. 5.8. Projekta publicitāte. |  |  |  |  |  |
| KOPĀ (t.sk., nodokļi): | | | | 2384,40  100% | 385,20  16,16% | 1999,20  83,84% |

Pašvaldības Centrālās pārvaldes Attīstības un projektu nodaļa veica projekta atbilstības izvērtēšanu domes noteiktajā kārtībā un secināja, ka projekts ir ieguvis 25 punktus (no 26), kā arī, ka tā norises plāns un izdevumi atbilst projekta mērķim.

Projekts atbilst Ādažu novada Attīstības programmas (2021.-2027.) vidējā termiņa prioritātei “VTP12 “Iedzīvotāju dzīves stabilitāte un drošība” (uzdevums “U12.1.2 “Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā”) un “VTP10 Sporta aktivitāšu pieejamība un daudzveidība” (uzdevums U10.3.2 “Rīkot sporta pasākumus”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī ārkārtas Izglītības, kultūras, sporta un sociālās komitejas 19.02.2025. atzinumu, Ādažu novada pašvaldības dome

**NOLEMJ:**

1. Atbalstīt biedrības “Zaļi Ādaži” iniciatīvas projektu “Nodarbības fiziskās un emocionālās labsajūtas uzlabošanai.” un piešķirt tam pašvaldības līdzfinansējumu 1999,20 *euro* (viens tūkstotis deviņi simti deviņdesmit deviņi *euro* 20 centi).
2. Pašvaldības Centrālās pārvaldes Juridiskajai un iepirkumu nodaļai 10 (desmit) darbdienu laikā pēc šī lēmuma pieņemšanas sagatavot līguma projektu 1. punkta izpildei, nosakot pienākumu biedrībai “Zaļi Ādaži” ne vēlāk, kā viena mēneša laikā no projekta pabeigšanas dienas iesniegt pašvaldībai atskaiti par līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Pašvaldības Centrālās pārvaldes Grāmatvedības nodaļai līdz 2025. gada 20. martam izmaksāt biedrībai “Zaļi Ādaži”1. punktā noteikto līdzfinansējumu 80 % apmērā no Attīstības un projektu nodaļas budžeta tāmes līdzekļiem. Līdzfinansējumu 20% apmērā pašvaldība izmaksā 10 (desmit) darbdienu laikā pēc finanšu atskaites un attaisnojuma dokumentu saņemšanas pašvaldībā.
5. Pašvaldības Centrālās pārvaldes Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU